BSC-LT/ACAData huggingface dataset:
[ca] Estudi que ofereix una panoràmica de l'etapa vital de penitència amorosa en els cavallers literaris, període molt transcendent en la seua trajectòria, ja que implica un renàixer de l'heroi que li permet acabar triomfant en les seues comeses. Així doncs, s'han analitzat tres obres: l''Amadís de Gaula', el 'Tirant lo Blanc' i 'Don Quijote de la Mancha', amb la finalitat d'esbrinar si Amadís coincideix amb el cànon tradicional de cavaller penitent quan es refugia en la Peña Pobre, si don Quijote, en la seua estada a Sierra Morena, segueix els passos abans fixats per Amadís i si també els episodis africans del 'Tirant' poden ser interpretats en aquesta mateixa línia.

[en] This study provides an overview of the vital stage of loving penitence in literary knights, a very important period in their career as it involves a rebirth of the hero that allows him to end succeeding in their missions. Thus, we analyzed three works: 'Amadís de Gaula', 'Tirant lo Blanc' and 'Don Quijote de la Mancha', in order to determine whether Amadís meets the traditional canon penitent gentleman when he takes refuge in the Pena Pobre, if don Quijote, during his stay in Sierra Morena, follow the steps set by Amadís before and if Africans episodes of 'Tirant' also can be interpreted in the same way.
[ca] Tractarem ací de l'edifici de la basílica-sinagoga d'Ilici, descobert el 1905 i present a moltes de les publicacions dedicades al paleocristianisme hispànic des de llavors ençà. N'analitzarem els processos del descobriment i les excavacions, les característiques constructives i les principals troballes efectuades. Però també parlarem de les inscripcions gregues del mosaic policrom, mostrarem novetats pel que fa a la necròpolis ad sanctos immediata a la basílica, i algunes consideracions envers l'antic debat pel caràcter jueu o cristià de l'edifici. Finalment ens centrarem en criticar l'última -i massa reculada- datació fundacional, així com en defensar-ne una altra possibilitat, ja suggerida d'antic.

[en] In this article wew ill discuss the basilica-synagogue of Ilici discovered in 1905, which has appeared in many publications on Spanish paleochristianity since then. We will analyse its discovery and excavation, the construction characteristics and the main finds that have been made. We also will talk about the Greek polychrome mosaic inscriptions, present the new discoveries relating to the ad sanctos necropolis next to the basilica, and add our comments to the perennial debate about the Jewish or Christian character of the building. Finally we will question the most recent -and in our opinion excessively early- foundation date, and defend an alternative one, suggested long ago.
[ca] En aquest article donem a conéixer tres nous jaciments arqueològics pertanyents a l'Edat del Bronze, localitzats després de la realització d'una prospecció arqueològica a la partida rural de la Canal (Alcoi-Xixona, Alacant). La documentació d'aquests jaciments, juntament amb els ja coneguts, permet realitzar algunes consideracions sobre l'ocupació i explotació del territori durant el III mil·lenni BC a la zona.

[en] In this paper we present three new Bronze Age sites found during an archaeological prospecting survey at La Canal rural area (Alcoi-Xixona, Alicante). The documentation of these sites, together with the ones already known, let us make some considerations on the occupation and exploitation of the territory during the II-I millennium B. C. in this area.
[ca] En aquest article presentem en què consisteix l'etiquetatge sintacticosemàntic en diccionaris electrònics multilingües a partir del disseny del mòdul d'un diccionari electrònic monolingüe coordinat en espanyol amb equivalents en anglés que reuneix la descripció del conjunt de propietats lingüístiques necessàries per al processament automàtic del llenguatge natural. Per a aquesta fi, procedim a l'elaboració de la classe d'objectes en espanyol mitjançant la delimitació lingüística dels seus elements segons el marc teòric del lèxic-gramàtica. Materialitzem aquesta delimitació a través d'una base de dades amb dos fitxers: una llista precisa amb els arguments de la classe i una altra de predicats que en són apropiats. Concloem que la localització i definició sintacticosemàntica dels elements constitutius d'una classe suposa una etapa decisiva per a tot tractament automàtic del llenguatge i, en concret, per a obtenir traduccions adequades a altres llengües.

[en] The aim of this paper is to present what syntactic-semantic tagging in multilingual electronic dictionaries is based on the module design of a Spanish-coordinated monolingual electronic dictionary with English equivalents that describes the set of linguistic properties necessary for automatic processing of natural language. To do so, the class of objects in Spanish is designed by means of the linguistic delimitation of its elements according to the theoretical framework of lexicon-grammar. This delimitation takes the form of a database with two files: an accurate list with the class arguments and another one containing the appropriate predicates to these arguments. It is concluded that the identification and syntactic-semantic definition of the constituent elements of a class is a crucial stage for any kind of automatic language processing and, in particular, for obtaining the appropriate translations into other languages.
[ca] La traducció catalana de la Legenda aurea de Iacopo da Varazze tingué una importància considerable al llarg de la baixa edat mitjana. En aquest treball s'estudia com procedeix la traducció pel que fa als topònims a partir del text que transmeten els testimonis incunables, ja que trobem casos en què és una adaptació patrimonial; però, de vegades, la versió que s'hi ofereix és resultat del desconeixement, amb la qual cosa pot acabar convertint-se en una transparentització, una lectura errònia o un calc lingüístic.

[en] The Catalan translation of the Legenda aurea by Iacopo da Varazze was significantly successful throughout the late centuries of the Middle Ages. In this paper, the procedures of the translation are studied with respect to the place names based on the text transmitted by the incunabula, considering that the are examples which may be evaluated as patrimonial adaptations; but, sometimes, the offered version is the result of ignorance, which may eventually become a transparentization, an erroneous reading or a loan translation.
[ca] Per una part, la fraseologia ha aconseguit definir el significat fraseològic des d'una perspectiva sincrònica. Per l'altra, la lingüística cognitiva diacrònica ha descrit el procés de canvi semàntic i els mecanismes que el provoquen, però centrant-se sobretot en el procés de gramaticalització. L'objectiu del present article és conjugar aquestes dues perspectives a fi de retre compte de l'aparició d'Unitats Fraseològiques, és a dir, el sorgiment del significat fraseològic. La integració d'aquestes perspectives requerirà un marc teòric ben definit. En primer lloc, establirem la definició d'unitat fraseològica i l'abast del significat fraseològic. Després, compararem els processos de gramaticalització i de fraseologització. En aquesta comparació, pararem especial atenció al nou paper que s'ha assignat a la inferència com a mecanisme provocador del canvi semàntic. Finalment, aplicarem el marc teòric desenvolupat a una unitat fraseològica real: al peu de la lletra.

[en] On the one hand, phraseology has sorted out how to describe Phraseological meaning from a synchronic perspective. On the other, cognitive diachronic linguistics has thoroughly described the process of semantic change and the mechanisms leading to it, but mostly focusing on grammaticalization. The aim of the present paper is to bring together these two perspectives in order to account for the existence of Phraseological Units, i.e. the emergence of Phraseological Meaning. This integration of perspectives will require a well defined theoretical framework. First of all, we will establish the definition of PhU and the scope of Phraseological meaning. Then, we will compare grammaticalization to phraseologization process. In this comparison, we will pay special attention to the new role assigned to inference as a mechanism leading to semantic change. Finally, we will apply the developed theoretical framework to an actual PhU: al peu de la lletra.
[ca] El present treball tracta sobre la vila de Guardamar en el període comprés entre els anys 1730 i 1750. Aquestes són dues dècades en una Espanya en el canvi cap a un nou món i una nova època històrica. La documentació usada prové sobre tot de l'Arxiu Històric de Guardamar i ens parla de la vida de una població que vol assolir una vida millor treballant la terra i mirant per sobreviure front a la dominació política i econòmica. Els documents ens donen una visió completa sobre la terra, els conflictes socials, les relacions públiques, la mort i la vida, ambient i evolució històrica, i notícies sobre assumptes interns i estrangers. Aquest fou l'objectiu de la investigació: descobrir el pas des de la vella societat cap a una nova visió del món i les relacions humanes.

[en] This paper deals about the village of Guardamar, in the time between 1730 and 1750. These are two decades in a Spain in change towards a new world and a new historical age. The historical documents from the Guardamar Historical Archive tell us about the life from a population trying to reach a better life working in land and see to survive against political and economic domination. These documents give us a overall view about land, social riots, public relations, death and life, the environment and historical evolution, and news about foreign and internal affairs. That was the objetive in mi investigation. to discover the pass from old society to a new vision of world and human relationship.
[ca] El projecte de Cartografia Col·laborativa als sectors de Rukara i Huye (Rwanda), com a acció geogràfica de cooperació al desenvolupament, assentaren la bases del projecte. El 2013 s'implementà la cartografia generada des de zero, el 2014 s'implementà el nivell de detall i s'afegí l'anàlisi espacial per a catalogar els riscos potencials. Tot el treball de digitalització es dugué a terme per estudiants locals d'ensenyament secundari dins d'un projecte de cartografia participativa com és Open Street Map. Amb la col·laboració de quatre socis: Col·legi de Geògrafs d'Espanya, Universitat d'Alacant, National University of Rwanda i l'ONGD Nueva Fraternidad de Torrevella (Alacant).

[en] The Collaborative Mapping project in the Rukara and Huye areas (Rwanda) was a collaborative geography-related work that set the basis for the project. Maps created from scratch were implemented in 2013. In 2014 the detail level was implemented and the spatial analysis was added to classify potential risks. The digitalization process was carried out by local secondary school students, within a participative mapping project called Open Street Map. Four institutions are involved: Spanish Geographers Official Association, University of Alicante, National University of Rwanda and the NGO for development called Nueva Fraternidad from Torrevieja (Alicante).
[ca] L'itinerari presentat descriu la zona denominada del Salt, ubicada al sud-oest de la ciutat d'Alcoi. I en ell es destaquen els següents elements paisatgístics: el toscar del Salt, el jaciment dels neandertals, els establiments fabrils dels inicis de la industrialització i l'antiga via del ferrocarril.

[en] The presented itinerary describes the zone named "the Salt", located to the southwest of Alcoi's city. In that place, we will emphasize the following landscape elements: the Salt's travertines, the Neanderthals' site, archaeology industrial of the beginnings of the industrialization and the railroad's old route.
[ca] A partir de les insercions publicitàries realitzades per la Generalitat de Catalunya durant el període 1999-2009, s'analitza l'evolució de la publicitat governamental catalana pertanyent als diferents àmbits (social, polític, corporatiu i comercial) i sectors de la publicitat institucional, i centrem la nostra atenció, primordialment, en tres qüestions fonamentals: de què, quan i on fa publicitat el Govern català. L'objecte d'aquesta investigació és, doncs, conèixer el comportament de la Generalitat de Catalunya com a anunciant.

[en] Based on the advertising campaigns made by Catalonia's Administration during the period 1999-2009, we analyse the evolution of the Catalan government's advertising in several fields (social, political, corporate and commercial). This evolution is also studied in institutional advertising sectors, focusing on three main issues: when, where and about what does the Catalan Government advertise. The objective of this research, the results of which are presented in this paper, is to gain an insight into the behaviour of the Catalan government as an advertiser.
[ca] El llibre The Aesthetics of Melancholia: Medical and Spiritual Diseases in Medieval Iberia, del professor Luis F. López González i que acaba de publicar Oxford University Press és un estudi acurat que ressegueix la influència de la teoria dels humors i, en particular, de la malatia de la malenconia als textos de tres autors canònics de la literatura medieval castellana: Alfonso X, Don Juan Manuel i Juan Ruiz. La tesi principal d'aquesta obra, que l'autor argumenta de forma convincent, és que la incorporació d'explicacions naturals a l'origen de les malalties dins dels textos dels segles XIII i XIV estudiats en el llibre, contribuí al desplaçament gradual del marc mental teocràtic de la societat medieval cap un altre de més humanista i científic que predominarà durant el Renaixement.

[en] Dr. López González' recent book, The Aesthetics of Melancholia: Medical and Spiritual Diseases in Medieval Iberia, published by Oxford University Press, is a thorough examination of the influence of humoral theory and, more specifically, of melancholy on the texts of three canonical authors of the Medieval Castilian Literature: Alfonso X, Don Juan Manuel, and Juan Ruiz. López González' main thesis, which is convincingly argued, is that the incorporation of natural explanations for the origin of illness in the literary texts of the three 13th and 14th centuries authors, contributed to the gradual replacement of a theocratic mental framework with a more humanistic and scientific one, a framework that characterizes the Renaissance.
[ca] Els municipis litorals de la província d'Alacant han registrat, en els últims vint-i-cinc anys, transformacions territorials notables que s'insereixen, en gran mesura, en les dinàmiques de canvi que han caracteritzat l'orla litoral mediterrània espanyola. L'objectiu d'aquest article és posar de manifest com la comunitat científica ha recollit aquests canvis a les seves publicacions i ha prestat una atenció especial a les temàtiques principals i als col·lectius científics que les han dut a terme.

[en] In the last twenty-five years, coastal municipalities of the province of Alicante have undergone remarkable territorial changes due largely to the dynamics of change that have characterized the Spanish Mediterranean coastal fringe. The aim of this paper is to show how the scientific community has captured these changes in its publications. Particular attention is paid to the main issues discussed in the literature and the scientific communities that have dealt with them.
[ca] En aquest article s'analitzen el conjunt de canvis observats entre el 2800 i el 1500 cal BC en el patró d'assentament, les àrees residencials i les àrees d'activitat dels jaciments excavats a la zona est de la península Ibérica. Totes aquestes transformacions estan vinculades amb el desenvolupament social que s'observa en el marc del procés històric del conjunt de societats gestat en el Sud-est i migdia de la península Ibèrica des del III mil·lenni cal BC.

[en] In this paper, we analyze the transformations observed between 2800 and 1500 BC in the settlement pattern, residential areas and areas of activity within the excavated sites at Eastern Iberian Peninsula. All these transformations are linked to the social development in the historical process of the set of societies developed in the Southeast and midday of the Iberian Peninsula since the 3rd millennium BC.
[ca] El nostre article analitza els personatges indígenes de l'escriptor català Pere Calders en els relats ambientats en el Mèxic que va viure durant el seu exili dels anys 40. Una visió amb finalitats objectivistes que no amaga la seua condició d'europeu observador i que, sense la voluntat de valorar o de jutjar les anomalies observades en el seu comportament, pretén fer entendre les conseqüències latents en el segle XX d'una ocupació forçosa que va delmar unes cultures pròpies per a imposar-ne unes altres d'origen europeu.

[en] Our article analyzes the indigenous characters of the Catalan writer Pere Calders in the stories set in the Mexico he lived in during his exile in the 1940s. A vision with objectivist purposes that does not hide his status as a European observer and that, without the will to value or judge the anomalies observed in their behavior, it aims to make people understand the latent consequences in the 20th century of a forced occupation that decimated their own cultures in order to impose others of European origin.
[ca] El propòsit d'aquest treball és estudiar les empremtes deixades pels infants ibers al registre arqueològic, abastint tot l'espectre territorial i cronològic de la cultura ibera per a poder identificar les possibles semblances o diferències entre territoris o entre períodes. La intenció és conéixer la percepció de la infància que tenia aquesta cultura, així com la consideració dels infants dins de la comunitat, i les característiques d'aquesta etapa.

[en] The purpose of this study is to analyse the traces of Iberian children in the archaeological record. As such, it encompasses the whole time and place spectrum within the Iberian culture, in order to identify possible similarities or differences between territories or periods. The aim is to know how was childhood regarded, as well as the importance of children inside communities, and the characteristics of this period.
[ca] Aquest article intenta recollir els testimonis sobre l'estada de pastors transhumants castellans i aragonesos amb ramats d'ovelles a la serra de Crevillent. Aquests pastors procedien de diferents pobles de La Serrania de les actuals províncies de Conca i de Terol i fins als anys 1960 passaven l'hivern al nostre terreny i a poblacions properes. Entre els testimonis s'inclouen les informacions de dones i hòmens de Crevillent que els van conéixer, els grafits que els mateixos pastors van deixar a coves i corrals de la serra, amb la seua signatura i lloc de procedència, i el testimoni directe d'un pastor transhumant que, procedent del poble serrà de Beamud, va passar algunes temporades a la nostra serra.

[en] This article tries to collect the testimonies about the stay of Castilian and Aragonese transhumant shepherds with flocks of sheep in the serra de Crevillent. These shepherds came from different towns of La Serrania region, from the current provinces of Conca and Terol, and till the end of the year 1960 they spent the winter in our land and in proxim villages. Among the testimonies we include the information of women and men of Crevillent that met these shepherds, and the grafitti that these same shepherds made in the caves and sheep pens of the mountain, with their names and origin place. Finally we include the testimony of Venancio, a transhumant shepherd who, coming from the village of Beamud, spent some winters in our mountains.
[ca] En moltes ocasions els estudis de l'Espill de Jaume Roig s'han centrat exclusivament en els aspectes misògins de l'obra, la qual cosa ha impedit aprofundir en altres aspectes que, en certa mesura, poden fins i tot alleugerir aquesta càrrega. És per això que ens proposem, en primer lloc, situar l'autor valencià en el nou paradigma teòric de la formació escolàstica, i, en segon lloc, comprovar en quin grau els coneixement teòrics d'aquesta formació, molt presents en l'Espill, contribueixen o no a una relectura menys connotada de l'obra.

[en] In many cases, studies on the Espill of Jaume Roig focused exclusively on the misogynist aspects of the work, which has prevented further other aspects that, maybe, may alleviate this burden. That is why we propose, first, to locate the Valencian author on the new theoretical paradigm of scholastic education, and secondly, check the extent to which knowledge of the theoretical training, present in the Espill: that will contribute or not to reading the work less connoted.
[ca] Un tret característic de la Il·lustració fou el desig dels governants d'instruir el poble en la ciència i la cultura, i aquesta seria la funció que tenien encomanada els museus. En el present treball exposem el context històric de la Il·lustració a Espanya i al Regne de València i tractem d'un document, una Instrucció reial emesa per Carles III, que demanava la col·laboració general en la formació d'un museu, el Real Gabinete de Historia Natural, i de la figura del seu promotor, Pedro Franco Dávila. S'analitza la repercussió que dit document tingué en la Governació d'Oriola, a la que pertanyia Guardamar. Es pot considerar la Instrucción com un exemple capdavanter de ciència ciutadana.

[en] A characteristic feature of the Enlightenment was the desire of governments to educate the people in science and culture, and museums were a means to it. In this paper we present the historical context of this movement in Spain and in the Kingdom of Valencia and deal with a royal instruction issued by Carlos III, calling people to assist in the formation of the Royal Cabinet of Natural History, and the figure his promoter, Pedro Franco Davila. The impact it had on the Orihuela Departament, which belonged Guardamar, is analyzed. Instruction may be considered as an early example of citizen science.
[ca] La historiografia tradicional ha considerat que, des del moment mateix de la destrucció del Temple de Jerusalem, l'any 70, es pot afirmar que jueus i cristians van començar a seguir camins separats. Tanmateix, des que J. Parkes va encunyar i popularitzar l'expressió Parting of the Ways, són molts els autors que han posat en tela de judici la consideració d'aquest moment com a punt clau de la separació entre jueus i cristians, havent qui endarrereix la mateixa fins als temps del propi Constantí o, fins i tot, fins l'arribada de l'Islam, partint de la base que el judaisme d'època del Segon Temple ha de ser entès com una pluralitat, més que com una unicitat. La present contribució pretén repassar les fites i les aportacions més destacades que, fins al dia de hui, ha proporcionat el debat sobre l'anomenada "separació de camins" i quines perspectives se'ns obrin a partir de la investigació actual.

[en] Traditional scholarship has considered that, since the destruction of the Temple of Jerusalem in the year 70, we can say that Jews and Christians started to keep separated ways. However, since J. Parkes invented and popularized the term Parting of the Ways, many authors have doubted about the consideration of this event as a key moment of the separation between Jews and Christians. They usually delay this separation up to the time of Constantine or, even, to the arrival of Islam over the basis that Second Temple Judaism must be understood as a plurality, better that a unicity. This paper aims to review some of the main contributions up to this day within the debate of the so-called "parting of the ways" and to see which perspectives offer the current scholarship.